VS001417
Datum: 1994-03-22T01:00:00.000+01:00
datum_sodbe_i_stopnje: 2002-09-03T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - skaženost - zmanjšanje življenjske aktivnosti
skupina: poškodbe glave in možganov in njihove posledice - poškodbe kolena in goleni in njihove posledice - poškodbe skočnega sklepa in stopala in njihove posledice
fischer: zelo hudi primeri
odskodnina: 11500000 SIT
opombe: II Ips 435/2004. Revizija tožene stranke je bila zavrnjena.
sodisce: Vrhovno sodišče

## Oškodovanec

**Spol:**

ženska

**Starostna skupina:**

od 40 do 45 let

Kot voznica motornega kolesa se je poškodovala v prometni nesreči.

## Škodni dogodek

Kot voznica motornega kolesa se je poškodovala v prometni nesreči.

## Poškodba

Oteklina možganov, odprt zlom leve podgoleni in bimaleolarni zlom levega gležnja, popoškodbeni sindrom, stanje po udarnini in oteklini možganov, popoškodbeni glavobol, stanje po tretmanu utesnitvene nevropatije levega medialnega živca, popoškodbeno prikrajšanje leve noge, psevdoartroza med levo golenico in skočnico, navzdol upognjeno levo stopalo, popoškodbena okorelost levega zgornjega in spodnjega skočnega sklepa.

## Telesne bolečine

4000000 SIT Hude 1 mesec in 1 dan, občasne hude 2 meseca in 2 dni, srednje hude 2 meseca in 2 tedna, občasne srednje hude še trajajo in bodo ostale trajno, lahke 3 mesece, občasne lahke 2 meseca. Občasni izraziti glavoboli ostajajo tudi v bodoče.

#### Hospitalizacija

Večkrat hospitalizirana, skupaj 72 dni; 5 operativnih posegov (operacija, pri kateri so ji zlomljeno kost leve goleni in gležnja naravnali ter učvrstili s ploščami in vijaki, odstranitev osteosintetskega materiala in ponovna učvrstitev nezaraslega preloma golenice s ploščo in vijaki, ponovna operacija v področju levega zapestja, odstranitev osteosintetskega materiala iz leve goleni, operacija z zatrditvijo levega zgornjega skočnega sklepa z zunanjim fiksatorjem, antibiotični tretma zaradi vnetja noge, operacija, kjer so izvedli fiksacijo talusa in tibije z zunanjim fiksatorjem..); številne komplikacije, od slabo zaraslega zunanjega gležnja, delnega izpaha skočnice in popoškodbenega razvoja artroze, do nastajajočih vnetij.

#### Ambulantno zdravljenje

46 kontrolnih pregledov pri specialistih.

#### Rehabilitacija

Zdravilišče; fizioterapije.

#### Nevšečnosti med zdravljenjem

V bolniškem staležu 2 leti; nošenje mavčeve imobilizacije 6 mesecev, 2-letna hoja s pomočjo dokomolčnih bergel.

## Strah

500000 SIT Kontinuirana zaskrbljenost za izid zdravljenja, z zmernimi obdobji hude zaskrbljenosti ob vsakokratni hospitalizaciji. Zmerna zaskrbljenost je še vedno prisotna zaradi odprave bolečin v levi nogi z ustrezno ortopedsko obutvijo. 1 mesec zaskrbljensot zaradi kraniocerebrane poškodbe, 3 mesece lažji sekundarni strah v smislu zaskrbljenosti pred morebitnimi trajnimi posledicami in eventualno invalidnostjo, zlasti ob klinično prisotnih težavah z motnjami psihičnega funkcioniranja z oslabljenim spominom, slabšo koncentracijo in motnjami psihizma.

## Zmanjšanje življenjske aktivnosti

6000000 SIT Tožnica je uvrščena v I. kategorijo invalidnosti, posledice pa je ne prizadevajo le na fiziološkem področju (brazgotinasta rigidnost skočnega sklepa leve noge, prikrajšava leve noge in posledična nesposobnost za daljšo hojo), temveč predvsem na psihičnem področju. Udarec v glavo s posledično oteklino možganov je povzročil motnje psihičnega funkcioniranja, popoškodbeno nevrotičnost in osebnostno spremenjenost. Trpi zaradi kognitivnega deficita in psihomotorične upočasnjenosti.

## Skaženost

1000000 SIT Prikrajšava leve spodnje okončine, z nepregibnim in navzdol upognjenim stopalom, kar terja trajno nošenje prilagojene ortopedske obutve. Šepajoča hoja in brazgotine na levi goleni.

---

ZOR člen 200, 203